Cariyos wonten ing otogizōshi kathahipun dipunpendhet saking cariyos dongèng zaman kuno. Sanajan mekaten, sapérangan cariyos otogizōshi asalipun saking zaman ingkang langkung énggal, tuladhanipun cariyos Neko no sōshi saking wiwitan abad kaping 17. Kejawi punika, wosing cariyos Yokobue sōshi ugi kados wosing cariyos Hikayat Heike. Ing antawisipun cariyos dongèng Otogizōshi wonten cariyos Dōjōji Engi ingkang asring dados tema cariyos wonten ing kesenian tradisional Jepang (noh, kabuki, nihon buyo). Cariyos kagem laré ingkang kondhang dumugi sapunika kados Issun Bōshi asalipun ugi sakingotogizōshi.